b'\n_START_ARTICLE_\nHipolit Rimski\n_START_SECTION_\nNauk in u\xc4\x8denje\n_START_PARAGRAPH_\nHipolit se ni strinjal z odlo\xc4\x8dbo pape\xc5\xbea Zefirina, ki pravi: \xc2\xbbOdpadli kristjani in drugi veliki gre\xc5\xa1niki so lahko sprejeti nazaj v Cerkev po opravljeni dolo\xc4\x8deni pokori\xc2\xab\xc2\xa0in je u\xc4\x8dil, da trije veliki grehi niso odpustljivi in sicer: pre\xc5\xa1u\xc5\xa1tvo, umor in odpad od vere.\n_START_SECTION_\nHipolit kot protipape\xc5\xbe (217-235)\n_START_PARAGRAPH_\nKalist se je moral boriti proti nekaterim zmotam in krivim naukom ter prena\xc5\xa1ati tudi Hipolita, ki se je v mladosti sicer zagnano boril zoper eno herezijo, je zaradi svojega rigorizma zapadel v drugo; na koncu \xc5\xbeivljenja pa se je spreobrnil in umrl kot mu\xc4\x8denec skupaj s pape\xc5\xbeem Poncijanom, ki ga je sprejel nazaj v cerkveno ob\xc4\x8destvo. Hipolit je bil sicer u\xc4\x8den teolog, vendar mu je manjkalo poni\xc5\xbenosti. Zato se je dal najprej posvetiti za rimskega \xc5\xa1kofa  in kot takega torej za pape\xc5\xbea. Na tem polo\xc5\xbeaju je ostal skoraj vse do svoje smrti za \xc4\x8dasa treh pravih pape\xc5\xbeev: Kalista, Urbana in Poncijana.\n_START_SECTION_\nCerkveni pisatelj\n_START_PARAGRAPH_\nHipolit je bil plodovit pisatelj. Njegova najbolj znana stvaritev je Druga evharisti\xc4\x8dna molitev. Po Tridentinskem vesoljnem cerkvenem zboru je bila v rimskem obredu v veljavi samo ena evharisti\xc4\x8dna molitev vse do Drugega vatikanskega vesoljnega cerkvenega zbora in sicer sedanja Prva evharisti\xc4\x8dna molitev. Po bogoslu\xc5\xbeni obnovi Pavla VI.  so bile dodane v sveto ma\xc5\xa1o \xc5\xa1e tri osrednje evharisti\xc4\x8dne molitve in \xc5\xa1e nekaj drugih. Avtor druge in tudi najkraj\xc5\xa1e evharisti\xc4\x8dne molitve ali ma\xc5\xa1nega k\xc3\xa1nona je prav Hipolit Rimski.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\nNa Sardiniji se je Poncijan v izgnanstvu na otoku Tavolara 28. septembra 235 odpovedal slu\xc5\xbebi rimskega \xc5\xa1kofa. Takrat se je odpovedal protipape\xc5\xa1tvu tudi Hipolit in se v skupnem hudem trpljenju spravil s Cerkvijo. Oba sta kmalu nato umrla zaradi ne\xc4\x8dlove\xc5\xa1kih razmer v svin\xc4\x8denih rudnikih in izgnanstvu. Hipolitovo in Poncijanovo truplo so prenesli v Rim in ju v \xc4\x8dasu Fabijana (236-250) pokopali v Kalistovih katakombah._NEWLINE_V Rimskokatoli\xc5\xa1ki cerkvi god 13. avgusta; pravoslavne Cerkve pa slavijo njegov god 30. januarja.\n_START_SECTION_\nOcena\n_START_PARAGRAPH_\n\xc4\x8ceprav je Hipolit imel pape\xc5\xbea Zefirina za neizobra\xc5\xbeenega in neve\xc5\xa1\xc4\x8dega v cerkvenih zadevah, je ve\xc4\x8dina rimskih duhovnikov bila na njegovi strani. Med nastalim preganjanjem je bil vernikom in duhovnikom tola\xc5\xbenik in varuh. V spisu \xe2\x80\x9eOctavius\xe2\x80\x9d ga njegov sodobnik Minucius Felix poveli\xc4\x8duje kot dobrega in sposobnega pape\xc5\xbea._NEWLINE_Ve\xc4\x8dkrat so Hipolita Rimskega zamenjali z istoimenim svetnikom Hipolitom Portovskim iz Porta v Italiji, ki pa goduje 22. avgusta in je zato koledarska reforma 1969. leta postavila stvari na pravo mesto.'